পাওনাদার মুদি দোকানী কামরুল ইসলাম জানান, উপজেলা বিএনপির যুগ্ম সম্পাদক শহিদুল ইসলাম খান ও তার ভাই কাইউম খানের কে.এম.এ ব্রিকস্ সংলগ্নস্থানে তার একটি মুদি দোকান রয়েছে। ওই দোকান থেকে কাইউম খান, শহিদ খান ও ইট ভাটার শ্রমিকেরা নিত্য প্রয়োজনীয় খাদ্য দ্রব্য ও নগদ অর্থ বাকিতে নেয়। এতে তাদের কাছে প্রায় ৫০ হাজার টাকা বাকি পরে। গত বৃহস্পতিবার শহিদ খান ও কাইউম খানের কাছে পাওনা টাকা চাইতে গেলে কামরুলের সাথে তাদের বাকবিতন্ডা হয়। এঘটনার জেরধরে শুক্রবার রাতে উল্লেখিতরা কামরুলের দোকানে হামলা চালিয়ে নগদ অর্থ ও মালামাল লুটপাট করে নেয়। হামলাকারীদের বাঁধা দিতে গেলে তারা মুদি দোকানী কামরুলকে পিটিয়ে গুরুতর আহত করে। হামলাকারীরা কামরুলকে ইট ভাটার জলন্ত আগুনের মধ্যে ফেলে হত্যার হুমকি দিয়ে বীরদর্পে স্থান ত্যাগ করে। ওইদিন রাতেই হামলাকারীরা কামরুলের ঘরের সম্মুখে কাফনের কাপড় রেখে যায়। গ শনিবার সকালে ঘরের সম্মুখে কাফনের কাপড় পেয়ে কামরুল হতাশাগ্রস্থ হয়ে পরেন। উপায়অন্তুর না পেয়ে সে নিজের প্রাণবাঁচাতে বরিশাল নগরীতে চলে আসেন। কাফনের কাপড় গাঁয়ে জড়িয়ে উদ্দেশ্যহীন ভাবে ঘুরে বেড়াচ্ছেন কামরুল। এ ব্যাপারে উজিরপুর উপজেলা পরিষদের চেয়ারম্যান আবুল কালাম আজাদের সাথে যোগাযোগ করা হলে তিনি ঘটনার সত্যতা স্বীকার করে বলেন, স্থানীয়ভাবে বিষয়টি মীমাংসা করার জন্য উদ্যোগ নেয়া হয়েছে।